10 ooievaarstee-geskenke vir 'n nuwe ma | Maroela Media
Foto verskaf deur Bebedeparis
Die aankondiging oor die nuwe pienkvoet is gemaak en almal is saam opgewonde! Nou lê die ooievaarstee om die draai en jy het nog steeds nie 'n idee wat om te koop nie.
Goeie nuus: Bebedeparis is nou ook in Suid-Afrika beskikbaar! Bebedeparis is die wêreld se mees vername geskenkwinkel vir geskenke vir pasgebore babas en hul ma's. Jy kan jou volgende geskenk sommer aanlyn koop – uit die gerief van jou huis.
Wanneer iemand naby aan jou vir die eerste keer 'n ma word, is die opgewondenheid sommer baie groot. Mens se eerste gevoel is om die kleinding tot in die afgrond in te bederf, maar dan begin jy na babaprodukte kyk en besef jy kan nie alles koop nie!
Alhoewel jy nie alles in 'n geskenkmandjie kan sit nie, is hierdie lysie ooievaarsgeskenke vol unieke en bruikbare geskenkidees – net waarna jy op soek was!
Die kosbaarste geskenke is gewoonlik dit wat nie in 'n winkel gekoop is nie. Wanneer 'n swanger ma iemand spesiaal in haar lewe het wat kan brei, hekel of iets anders kan maak, sal dié geskenk 'n groot sentimentele waarde vir die nuwe ma hê. Handgemaakte geskenke kan 'n leeftyd lank duur en die kleinding kan dit dalk selfs een dag aan hul eie kinders oorhandig!
Witgeraasmasjiene word al hoe meer gewild en hul vermoë om 'n pasgebore baba aan die slaap te sus, beteken dat die nuwe ouers ook bietjie slaap kan inkry. Hierdie handige masjiene is in alle groottes en vorms beskikbaar – sommige lyk selfs soos 'n sagte speelding en kan naby aan die wiegie geplaas word.
Selfsorg vir ma
'n "Duo Diary" kan help om die oorweldigende emosies van 'n nuwe ma te verlig. Dit is ontwerp om ma's aan te moedig om bietjie energie vir hulself te gee. Dié nageboorte-joernaal skep 'n ruimte waar ma's hul eie emosionele reis kan dokumenteer tesame met die fisiese vordering ná 'n geboorte. Ma's kan ook inligting bywerk van hul baba se vordering. Dis maklik om jou eie emosies te onderskat omdat jy vir 'n nuwe babatjie moet sorg. Met dié dagboek kan jy jou nuwe realiteit op 'n gesonde manier bestuur.
Hierdie geskenk kan nog lank ná babajare gebruik word. Dié geen-kontak-termometer kan gebruik word om temperatuur op die voorkop te meet, sonder dat jy aan baba raak. Sodra die kind ouer is, kan dit in die oor gebruik word.
'n Fopspeen-knippie is in meeste winkels beskikbaar en dis baie handig sodra baba begin om aan 'n fopspeen te suig (en dit laat val!) Nuwe ma's kan nie gereeld fopspene, wat geval het, was nie. Met dié handige knippie kan jy die fopspeen aan baba se klere vasspeld, sodat die fopspeen nie top op die grond sal val nie.
'n Absolute lewensredder vir enige ma – die buideldoek is 'n elegante manier om baba te dra. Daar is 'n paar op die mark beskikbaar en van die mooistes kan aanlyn bestel word. Met 'n buideldoek kan die besige ma nog steeds haar hande gebruik en baba naby aan haar hou. Só stuk lap bied genoeg ondersteuning vir ma en baba.
Kry voldoende privaatheid as jy baba wil borsvoed. 'n Moderne borsvoed-bedekking is soveel meer as net 'n stuk lap, dit kan 'n mode-bykomstigheid word. Nuwe ma's wat onseker is oor die proses sal dit waardeer om bietjie privaatheid te hê wanneer hulle gewoond raak aan die idee om baba in die publiek te voer.
Wanneer die klein tandjies eers hul verskyning maak, gewoonlik met 'n skreeuende, ongemaklike kind, sal elke ma 'n tandkry-speelding verwelkom. Of dit 'n spesifieke speelding is om aan te kou of 'n strelende, spesiale kralehalssnoer, sal dié tipe geskenk groot berusting bring vir ma en baba.
Talle ma's sal saamstem dat die herstelperiode ná geboorte fisies en emosioneel uitputtend is. As jy bietjie wil wegbreek van die gewone, kan jy 'n bederfpakkie vir die nuwe ma saamstel. Stel sommer jou eie pakkie saam met verskillende bederfprodukte soos badsout, tee, rome en salwe wat spesifiek vir die behoeftes van 'n nuwe ma ontwikkel is.
Unieke geskenkmandjies is baie gewild en dit is in alle groottes en vorms beskikbaar. Afhangend van waar jy jou mandjie koop, kan jy dalk self kies wat in die mandjie moet kom. Jy kan die geskenkmandjie vul met babaprodukte of selfs klere met baba se naam daarop. Van die geskenke wat hier bo genoem word, is soms ook ingesluit.
Hierdie is maar net 'n paar geskenkidees vir 'n ooievaarstee wat nog lank onthou sal word en waardeer sal word – elkeen met 'n spesiale plekkie in die nuwe babakamer.
Besoek Bebedeparis se webwerf en bestel die mooiste geskenke vir jou volgende ooievaarstee of stuur 'n e-pos aan [email protected]
Volg Bebedeparis op sosiale media:
Nuutste kliënt-getuigskrif – Dankie vir die blitsvinnige aflewering aan een van ons personeellede wat onlangs 'n baba gehad het